Pécs, 2022. április 8.

**Emelkedett a PTE népszerűsége**

Idén is nőtt a Pécsi Tudományegyetemre jelentkezők száma

**A 2022. évi általános felvételi eljárásban a Pécsi Tudományegyetemre (PTE) jelentkezők adatai az országos változásoknál kedvezőbben alakultak.**

A Pécsi Tudományegyetemre beadott 14 449 fős jelentkezői létszám azt jelenti, hogy a jelentkezők száma 640 fővel, tehát 4,6% ponttal nőtt, és az első helyes jelentkezők száma is közel 300 fővel, 4,4% ponttal, az állami ösztöndíjas helyekre jelentkezők száma közel 800 fővel, 6,5% ponttal emelkedett.

Az első helyes jelentkezők számának 6,5% pontos emelkedését szeretné a PTE tovább növelni, ennek érdekében a jelentkezési sorrendmódosításig újabb beiskolázási kampányt folytat Magyarország első egyeteme. A kampány egyik kiemelkedő eleme lesz a korábbi évekhez hasonlóan méltán népszerű rektori ösztöndíj, amelyre a PTE-t első helyen megjelölő jelentkezők pályázhatnak majd.

A Pécsi Tudományegyetemen évente több mint hétezer hallgató kezdi meg, vagy folytatja magasabb szinten felsőoktatási tanulmányait. A jelentkezési számok ismeretében várhatóan idén is emelkedni fog a pécsi egyetemisták száma.

További részletek a felvételi eljárással kapcsolatban: <http://iranyapte.hu>; <https://felveteli.pte.hu/>